Aage W. Owe

Aage Willand Owe (1894–1978) var en norsk kjemiker og industrileder. Owe tok eksamen som kjemiingeniør ved Norges tekniske høgskole i 1920, med innstilling til Kongen. Owe har blitt omtalt som den moderne margarinens far.Nekrolog for Aage W. Owe, Jean Michelet 11. januar 1978 Han er mest kjent som pådriver for opprettelsen av Årdal og Sunndal Verk, hvor han også var generaldirektør fra 1947–1964

32 år gammel fikk Owe Kongens fortjenstmedalje i gull for sin forskning på hermetikkemballasje. Fra 1923–1935 jobbet han ved O. Mustad margarinfabrikk. Fra 1935–1945 var han sjefskjemiker ved AS Margarincentralen. 1945–1946 var han teknisk direktør samme sted. Under og etter krigen arbeidet han også ved Statens Brenselsnevnd og Norsk Brenselimport. 

Owe var administrerande direktør og nestleiar i styret for A/S Årdal Verk frå starten i 1947 til 1952, då han vart generaldirektør i det utvida selskapet Årdal og Sunndal Verk (ÅSV). Owe var generaldirektør i ÅSV til 1964/1965.

Alt som student hadde Owe sentrale lederverv i studentorganisasjonar. Owe var formann i osloavdelingen til Den Norske Ingeniørforening (NIF) fra 1933–1935, og president i NIF i periodene 1937–1941 og 1945–1946.Bassøe, B.,1961. Ingeniørmatrikkelen: Norske Sivilingeniører 1901–55 Med Tillegg. Oslo:Teknisk ukeblad. I 1941 ble NIF satt under komissarisk styre, og Owe avsatt som president. Etter det var Owe sentral i å bygge opp en illegal ingeniørorganisasjon, som samarbeidet med motstandsmiljøene i Norge. 

Owe var kjent for en «sentralistisk» leiarstil med stor sans for detaljstyring. Owe satt fra 1935 i en rekke offentlege utvalg. Innen næringsliv og utdanning hadde han mange tillitsverv. Owe tilhørte et miljø av industriledere, som inkluderte Jens Bache-Wiig, Alf Ihlen og Rolv Østbye. Dette miljøet var sentrale aktører i utviklingen av norsk industri etter krigen. Blant annet var de sentrale aktører bak satsningen på teknisk-naturvitenskapelig forskning i Norge, gjennom opprettelsen av Norges Teknisk-Naturvitenskapelige Forskningsråd, Sentralinstitutt for industriell forskning (SI), og NTHs samarbeidskomité. I tiden 1949–1952 var Owe dessuten leder for Studiplankomiteen for NTH.   

Owe var i en periode president i Norsk Kjemisk Selskap, formann i Norges Teknisk-Naturvitenskapelige Forskningsråd, og medlem av Statens Energiråd. I 1958 fikk Owe Norsk Hydros pris for fremragende arbeid for industrien.Nekrolog, Morgenbladet 14. januar 1978 I januar 1952 ble han utnevnt til St. Olavs Orden - Ridder av 1. klasse. Owe har dessuten mottatt den svenske Nordstjerneordenen, Finlands Hvita Ros-orden, æresmedlemskap i NIF. 

 Referanser 

Kategori:Norske kjemiingeniører
Kategori:Alumni fra NTNU
Kategori:Kongens fortjenstmedalje i gull
Kategori:Norske kjemikere
Kategori:Riddere av 1. klasse av St. Olavs Orden